धेरियाजुलि , डिसेम्बर 10 : रबिबाराव सा - आसामाव थानाय सनितपुर जिल्लानि सिराजुलि होन्नाय ओनसोलाव आसाम रायपलनि हान्जाया आखायजों बानायजानाय थर 4 ग्रेनेद बमा मोन्नायजों लोगोसे माखासे आथियारफोरबो मोन्नो हायो । मोन्नाय आयजेंफोरा जाबाय फारियै - थर 4 आखायजों बानायनाय ग्रेनेद बमा , . 22 पिस्टलनि थर 5 गोथां गुलि आरो कलमनि पिस्टल ( Pen Pistol ) । खौरां मोन्नाय बादिब्ला आसाम रायपलआ सिरियै मिथिनानै ओनसोलनि पुलिसखौ लाफानानै संनायाव मोन्नो हायो होन्ना मिथिनो मोन्नाय जायो । फारसेथिं जाथायजों लोब्बा थानाय सुबुंखौ संनानै हमनो हानाया गोब्राब होन्ना खौरां मोनबावनाय जायो । 
आखायजों बानायनाय थरब्रै ग्रेनेद बमाजों लोगोसे हाथियार मोनदों